pythainlp/thai-wiki-dataset-v4 huggingface dataset:
กูโซนิ

กูโซนิ (; โรมาจิ: "guzōni") หรือ ชิมาบาระกูโซนิ (島原具雑煮) เป็นอาหารท้องถิ่นจากภูมิภาคชิมาบาระ จังหวัดนางาซากิ 
ภาพรวม.
เป็นอาหารท้องถิ่นที่ผลิตขึ้นในพื้นที่คาบสมุทรชิมาบาระ ซึ่งเป็นส่วนหนึ่งของแคว้นศักดินาชิมาบาระ โดย เป็นอาหารในช่วงตรุษญี่ปุ่น ในช่วงไม่นานมานี้ อาหารจานนี้ได้กลายเป็นอาหารขึ้นชื่อ และมีให้บริการตลอดทั้งปีตามร้านอาหาร
กูโซนิเป็นโซนิที่ทำจากโมจิ ผัก เนื้อไก่ อาหารทะเล และส่วนผสมอื่น ต้มในหม้อดิน ใช้ดาชิจากปลาคัตสึโอะหรืออิริโกะ และสาหร่ายคมบุ ส่วนผสมที่ใช้จะแตกต่างกันไปขึ้นอยู่กับภูมิภาคและครัวเรือน อย่างไรก็ตาม จำนวนส่วนผสมที่ใช้จะเป็นเลขคี่ โดยมีตั้งแต่เจ็ดชนิดขึ้นไป ส่วนผสมที่ต้องใส่แน่นอนคือผักกาดขาว และ สาหร่ายคมบุสับ นอกจากนี้ยังใช้ส่วนผสมอื่น ๆ ได้แก่ หัวไชเท้า แคร์รอต เห็ดหอม เผือก ปวยเล้ง ตั้งโอ๋ แปะก๊วย เนื้อไก่ คามาโบโกะ เต้าหู้โคยะ ปลาบินย่าง คนเนียกุ ปลิงทะเลตากแห้ง และ ทามาโงยากิ 
ใน ปี 2007 อาหารชนิดนี้ได้ รับเลือกให้เป็นหนึ่งใน "อาหารท้องถิ่น 100 อย่างของหมู่บ้านเกษตร ภูเขา และชาวประมง" (農山漁村の郷土料理百選) โดยกระทรวงเกษตร ป่าไม้ และประมง
ประวัติศาสตร์.
ว่ากันว่าต้นกำเนิดของอาหารชนิดนี้มาจากในช่วงกบฏชิมาบาระ โดยอามากูสะ ชิโร ได้บังคับให้ผู้คนกักตุนโมจิเป็นเสบียงสำหรับทหาร และรวบรวมส่วนผสมจากภูเขาและทะเลเพื่อปรุงโซนิ และนั่นได้กลายเป็นที่มาของกูโซนิ
ตามบันทึกของร้านฮิเมมัตสึยะ (姫松屋) ในชิมาบาระ ว่ากันว่าต้นกำเนิดของกูโซนิเกิดขึ้นในปี 1813 โดยร้านโคจิยะรุ่นแรกได้ปรับเปลี่ยนเครื่องปรุงรสตามอาหารจากกบฏชิมาบาระที่กล่าวถึงข้างต้น
แหล่งที่มา.
<templatestyles src="Reflist/styles.css" />
ชิมาบาระ

ชิมาบาระ (; โรมาจิ: "shimabara") อาจเป็นชื่อสถานที่ หรือนามสกุลของคนญี่ปุ่น
ชื่อสถานที่ในญี่ปุ่น.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
แคว้นศักดินาชิมาบาระ

แคว้นศักดินาชิมาบาระ (島原藩) เป็นแคว้นศักดินาของญี่ปุ่นปกครองพื้นที่รอบ ๆ ภูมิภาคชิมาบาระ ในแคว้นฮิเซ็ง ซึ่งปัจจุบันคือจังหวัดนางาซากิ เดิมเรียกว่า แคว้นศักดินาฮิโนเอะ (日野江藩) โดยมีที่ทำการแคว้นในยุคแรกคือปราสาทฮิโนเอะ ซึ่งปัจจุบันอยู่ในเมืองมินามิชิมาบาระ และต่อมาจึงย้ายไปที่ ปราสาทชิมาบาระ ซึ่งปัจจุบันอยู่ในเมืองชิมาบาระ
สวนสัตว์โอคแลนด์

<ns>0</ns>
 <revision>
 <timestamp>2024-12-01T07:05:29Z</timestamp>
 <contributor>
 <username>Waniosa Amedestir</username>
 </contributor>
 <comment>Waniosa Amedestir ย้ายหน้า สวนสัตว์โอคแลนด์ ไปยัง สวนสัตว์ออกแลนด์: ตามชื่อเมือง</comment>
 <origin>11989447</origin>
 <model>wikitext</model>
 <format>text/x-wiki</format>
เซร์ฆิโอ เปเรซ (นักแข่งรถ)

เซร์ฆิโอ มิเชล "เชโก" เปเรซ เมนโดซา (เกิด 26 มกราคม ค.ศ. 1990) เป็นนักแข่งรถชาวเม็กซิโก แข่งรถครั้งล่าสุดในการแข่งขันฟอร์มูลาวันตั้งแต่ฤดูกาล ถึง และเซ็นสัญญาเข้าร่วมการแข่งขันให้แก่คาดิลแลคในฤดูกาล เปเรซได้อันดับรองชนะเลิศในการชิงแชมป์โลกฟอร์มูลาวันประเภทนักขับของฤดูกาล กับเรดบูล และชนะการแข่งขันกรังด์ปรีซ์ด้วยกันทั้งสิ้นรายการ ตลอดการแข่งขัน 14 ฤดูกาล
เปเรซเกิดและเติบโตที่เมืองกัวดาลาฮารา รัฐฮาลิสโก เขาเริ่มแข่งรถคาร์ตเมื่ออายุหกขวบ และเลื่อนขึ้นสู่การแข่งขันฟอร์มูลาระดับรองใน ค.ศ. 2004 เปเรซได้ตำแหน่งแชมป์แรกในการแข่งขันระดับชาติของ และเข้าแข่งขันต่อในจีพีทูซีรีส์ ฤดูกาล จนกระทั่งเขาได้อันดับรองชนะเลิศในกับแอดแดกซ์ โดยเป็นรองเพียง ปัสตอร์ มัลโดนาโด เปเรซเป็นสมาชิกแฟร์รารีไดรเวอร์อะแคเดมี ระหว่าง ค.ศ. 2010 ถึง 2012 และเซ็นสัญญาเข้าแข่งขันฟอร์มูลาวันกับเซาเบอร์ในฤดูกาล คู่กับคามูอิ โคบายาชิ เขาเข้าแข่งขันรายการแรกที่ แต่ทั้งสองถูกตัดสิทธิ์จากปีกหลังที่ผิดกฎการแข่งขัน เปเรซทำผลงานได้ดีขึ้นในฤดูกาล โดยได้อันดับบนโพเดียมแรกที่ และอีกครั้งที่และ เปเรซย้ายมาแมกลาเรนในฤดูกาล โดยแทนที่ ลูวิส แฮมิลตัน และคู่กับ เจนสัน บัตทัน แต่หลังจากแมกลาเรนไม่ได้อันดับบนโพเดียมเลยในฤดูกาลนั้น เปเรซจึงเซ็นสัญญากับฟอร์ซอินเดียแทนในฤดูกาล เขาทำผลงานด้วยการขึ้นโพเดียมห้าครั้งให้แก่ทีมที่ปรับภาพลักษณ์ใหม่เป็นเรซซิงพอยต์ในช่วงกลางฤดูกาล 
เปเรซได้อันดับที่สี่ในการชิงแชมป์โลกประเภทนักขับของฤดูกาล กับเรซซิงพอยต์ โดยชนะการแข่งขันกรังด์ปรีซ์รายการแรกที่ แม้ว่าเขาจะรั้งอันดับสุดท้ายหลังสิ้นสุดรอบแรกของการแข่งขันก็ตาม เขาถูกแทนที่โดย เซบัสทีอัน เฟ็ทเทิล ในทีมที่รับภาพลักษณ์ใหม่เป็นแอสตันมาร์ตินในฤดูกาล ทำให้เขาได้เซ็นสัญญากับเรดบูล และจับคู่กับ มักซ์ แฟร์สตัปเปิน เขาชนะการแข่งขันแรกของเขาให้แก่ทีมที่ เปเรซได้ชัยชนะเพิ่มเติมในฤดูกาล ที่และกรังด์ปรีซ์ รวมถึงตำแหน่งโพลแรกที่ ทำให้เขาได้อันดับที่สามหลังสิ้นสุดฤดูกาล เปเรซได้อันดับรองชนะเลิศโดยเป็นรองเพียงแฟร์สตัปเปินในการชิงแชมป์โลกของฤดูกาล ด้วยชัยชนะจากการแข่งขันกรังด์ปรีซ์ที่และ ภายหลังการแข่งขันที่ไร้ชัยชนะในฤดูกาล เปเรซและเรดบูลได้ข้อตกลงร่วมกันที่จะยุติสัญญาหลังสิ้นสุดฤดูกาล โดยเขามีส่วนร่วมในตำแหน่งแชมป์โลกประเภทผู้ผลิตด้วยกันทั้งสิ้นสองสมัยกับทีม
เปเรซมีผลงานชนะเลิศในการแข่งขันครั้ง ได้ตำแหน่งโพลครั้ง ทำรอบได้เร็วที่สุด ครั้ง และมีอันดับบนโพเดียม ครั้งในการแข่งขันฟอร์มูลาวัน เขายังครองสถิติฟอร์มูลาวันสำหรับนักแข่งที่ออกตัวในการแข่งขันมากที่สุดก่อนถึงรายการตนเองที่ชนะ (190 ครั้ง) และนักแข่งที่เข้าร่วมการแข่งขันมากที่สุดก่อนได้ตำแหน่งโพล (219 ครั้ง)
เกาะตาครุฑ

เกาะตาครุฑ บ้างเขียน เกาะตาครุต เป็นเกาะในตำบลปากน้ำ อำเภอเมืองระนอง จังหวัดระนอง ตั้งอยู่ที่ละติจูด 9° 55´.0 เหนือ ลองจิจูด 98° 31´.2 ตะวันออก อยู่ในเขตพรมแดนน่านน้ำราชอาณาจักรไทยและสาธารณรัฐแห่งสหภาพเมียนมา เกาะมีความกว้าง 850 เมตร ยาว 2.2 กิโลเมตร มีเนื้อที่ 1.15 ตารางกิโลเมตร สูง 108 เมตร อยู่ทางทิศตะวันออกเฉียงเหนือของ เกาะสินไห ระยะห่าง 2 กิโลเมตร
ผู้บุกเบิกมาสร้างที่อยู่อาศัยครั้งแรกคือชาวประมงนามว่า โต๊ะครุต (โต๊ะ หมายถึง ปู่หรือตา) ต่อมาหลังโต๊ะครุตเสียชีวิต ผู้ที่อาศัยบนเกาะจึงเรียกชื่อเกาะนี้ว่า "เกาะตาครุต" ตามชื่อของโต๊ะครุต
ปัจจุบันประชากรที่อาศัยอยู่บนเกาะ แต่เดิมอพยพมาจากประเทศพม่าเมื่อประมาณ 30 ปีที่แล้ว (ข้อมูล พ.ศ. 2566) ซึ่งก็ยังเป็นบุคคลไร้สัญชาติ ไม่มีบัตรประชาชน การตั้งบ้านเรือนของประชากรภายในเกาะส่วนใหญ่นิยมปลูกบ้านที่บริเวณริมหาด ซึ่งมีลักษณะเป็นเวิ้งหรืออ่าว โดยบ้านเรือนส่วนใหญ่เป็นเรือนยกพื้นใต้ถุนสูง ข้อมูลประชากรเมื่อ พ.ศ. 2561 มีประชากรทิ้งสิ้น 178 คน โดยแยกเป็นประชากรชาย 90 คน และประชากรหญิง 88 คน จำนวนครัวเรือน 48 ครัวเรือน แต่ที่ยังคงอาศัยอยู่บนเกาะจริงมีเพียง 43 ครัวเรือนเท่านั้น ประชากรทั้งหมดบนเกาะนับถือศาสนาอิสลาม
หัวพง

หัวพง หรือในบันทึกของไทยเรียกว่า หอโป่ง เป็นเมืองในอำเภอหัวพง จังหวัดตองจี รัฐฉาน ประเทศพม่า ตั้งอยู่ทางตะวันออกของนครตองจีประมาณ 20 กิโลเมตร หัวพงเป็นเมืองศูนย์กลางของพื้นที่ปกครองตนเองปะโอ ซึ่งเป็นชาติพันธุ์กะเหรี่ยงกลุ่มหนึ่ง ภาษาที่ใช้งานในหัวพงคือภาษาปะโอ หัวพงเคยมีประชากรสูงถึงหกหมื่นคนในค.ศ. 1972 แต่เนื่องจากความไม่สงบยาวนานทำให้ประชากรลดลงจนเหลือราวครึ่งหนึ่ง
บ้านแม่กำปอง

บ้านแม่กำปอง เป็นหมูบ้านที่ตั้งอยู่ที่ตำบลห้วยแก้ว อำเภอแม่ออน จังหวัดเชียงใหม่ เป็นหมู่บ้านท่องเที่ยวเชิงอนุรักษ์ อยู่สูงจากระดับน้ำทะเลประมาณ 1,300 เมตร มีพื้นที่ประมาณ 8.65 ตารางกิโลเมตร ชื่อของหมู่บ้านมาจากดอกไม้ชื่อ ดอกกำปอง รวมกับมีแม่น้ำไหลผ่านหมู่บ้าน จึงรวมเรียกว่า "แม่กำปอง"
ประวัติ.
สันนิษฐานว่าหมู่บ้านก่อตั้งราวร้อยกว่าปี (ข้อมูล พ.ศ. 2567) โดยพ่ออุ้ยปา กิ้งแก้ว ชาวบ้านดอกแดง จากอำเภอดอยสะเก็ด จังหวัดเชียงใหม่ เป็นคนกลุ่มแรก โดยเข้ามาทําสวนเมี่ยงหรือสวนชา ในเวลาต่อมาได้มีกลุ่มชาติพันธุ์ขมุอพยพมาอยู่ร่วมด้วย เนื่องจากชาวขมุไม่มีที่ทํากิน จึงขึ้นมาประกอบอาชีพรับจ้างเก็บเมี่ยง เมื่อนานวันเข้าก็แต่งงานอยู่กับคนพื้นเมือง อยู่รวมกันเป็นครอบครัว ปัจจุบันมีการผสมกลมกลืนทางวัฒนธรรมจนกลายเป็นคนพื้นเมือง
บ้านแม่กำปองได้เปิดหมู่บ้านเป็นแหล่งท่องเที่ยวเชิงอนุรักษ์ใน พ.ศ. 2543 ส่งผลให้ประชาชนในหมู่บ้านเริ่มหันมาประกอบอาชีพค้าขายมากขึ้น ซึ่งชาวบ้านมีรายเฉลี่ยต่อคน 44,668.84 บาทต่อปี และรายได้ครัวเรือนเฉลี่ย 96,317.19 บาทต่อปี
ชุมชน.
ข้อมูลประชากรตำบลห้วยแก้วจากสำนักทะเบียนราษฎร์ (รายเดือน) ข้อมูลเดือนธันวาคม พ.ศ. 2566 หมู่บ้านมีประชากรทั้งสิ้น 410 คน โดยแยกเป็นประชากรชาย 202 คน ประชากรหญิง 208 คน และจำนวนครัวเรือน 264 ครัวเรือน มีวัดในหมู่บ้านแห่งเดียวคือ วัดคันธาพฤกษา ซึ่งก่อสร้างมาตั้งแต่ พ.ศ. 2473
หลังการเป็นสถานที่ท่องเที่ยว หมู่บ้านมีร้านค้า ร้านอาหาร และร้านกาแฟกิดขึ้นมากมาย เช่น ระเบียงวิวคาเฟ่ ที่ตั้งอยู่บนจุดสูงสุดของหมู่บ้าน มีเรือนแรม ร้านอาหารริมทางเรียงรายอยู่ริมสองฝั่งถนนทั้งไส้อั่ว ขนมไข่ป่าม หมูปิ้ง ไส้กรอก หมาล่า แหนมย่าง โค้กวุ้น ฯลฯ
คิริชิตัง

คิริชิตัง (; โรมาจิ: "kirishitan") เป็นคำภาษาญี่ปุ่นที่ใช้เรียกชาวคริสต์ตั้งแต่ช่วงยุคเซ็งโงกุถึงยุคเอโดะ หรือแม้กระทั่งในยุคเมจิ ตอนต้น มีการเขียนด้วยอักษรคันจิอยู่หลายแบบตั้งแต่สมัยเอโดะ ได้แก่ 吉利支丹, 切支丹 รวมถึงเขียนว่า 鬼理死丹, 鬼利至端 หรือ 貴理死貪 โดยใช้ในความหมายเชิงดูถูก
คำนี้แต่เดิมมาจากภาษาโปรตุเกส คำว่า Cristão ซึ่งหมายถึง คริสต์ศาสนิกชน แต่ในภาษาญี่ปุ่นหมายถึง คริสต์ศาสนิกชนและผู้ประกาศข่าวประเสริฐที่มาญี่ปุ่นหลังยุคเซ็งโงกุ รวมถึงงานของพวกเขาด้วย การห้ามนับถือศาสนาคริสต์ไม่ได้จำกัดอยู่เพียงคริสตจักรนิกายโรมันคาธอลิกเท่านั้น โกดังของชาวฮอลันดาในเมืองฮิราโดะถูกทำลายเนื่องจากใช้ปีคริสต์ศักราชของชาวคริสต์ (ค.ศ. 1639) และสุสานก็ถูกทำลายไปด้วย โดยศพได้ถูกขุดออกมาทิ้งลงทะเล
ได้มีการประมาณการว่าจำนวนคิริชิตังมีมากกว่า 370,000 คนในช่วงต้นศตวรรษที่ 17
อายส์ออฟวาคานด้า

อายส์ออฟวาคานด้า  เป็นซีรีส์แอนิเมชั่นทางโทรทัศน์ของอเมริกาที่กำลังจะเปิดตัว สร้างโดย ท็อดด์ แฮร์ริส สำหรับบริการสตรีมมิ่งทางดิสนีย์+ โดยอิงจากสถานที่ในมาร์เวลคอมิกส์ในชื่อ Wakanda โดยตั้งใจให้เป็นซีรีส์ทางโทรทัศน์ลำดับที่ 15 ในจักรวาลภาพยนตร์มาร์เวล (MCU) จากมาร์วเวลสตูดิโอส์ และผลิตโดยมาร์เวลสตูดิโอส์แอนิเมชัน ร่วมกับ พร็อกซิมิตีมีเดีย โดยมีความต่อเนื่องร่วมกับภาพยนตร์ของแฟรนไชส์ เรื่องราวจะเล่าถึง ฮาตุต ซาราเซ นักรบวากันดาที่กอบกู้วัตถุโบราณไวเบรเนียมตลอดประวัติศาสตร์ โดยมีแฮร์ริสเป็นผู้กำกับ
ซีรีส์เรื่องนี้มีนักแสดงนำ ได้แก่ วินนี่ ฮาร์โลว์, เครส วิลเลียมส์, แพทริเซีย เบลเชอร์, แลร์รี เฮอรอน, อดัม โกลด์, ลินน์ วิทฟิลด์, ฌัก โคลิมอน, โจนา เซียว, ไอแซก โรบินสัน-สมิธ, แกรี แอนโธนี วิลเลียมส์, ซีค อัลตัน, สตีฟ ทูแซ็งต์ และ อานิก้า โนนี โรส ในเดือนกุมภาพันธ์ ค.ศ. 2021 มีการประกาศข้อตกลงโดยรวมระหว่างดิสนีย์และพร็อกซิมิตี้มีเดียของ ไรอัน คูเกลอร์ มีการเปิดเผยว่าซีรีส์แอนิเมชั่นกำลังอยู่ในระหว่างการพัฒนาในเดือนมีนาคม ค.ศ. 2023 และได้รับการประกาศอย่างเป็นทางการในชื่อ "อายส์ออฟวาคานด้า" ในเดือนธันวาคม ค.ศ. 2023 การมีส่วนร่วมของแฮร์ริสได้รับการเปิดเผยในเดือนมีนาคม ค.ศ. 2024 ซึ่งแตกต่างจากซีรีส์อื่น ๆ ของมร์เวลแอนิเมชัน จนถึงจุดนั้น "อายส์ออฟวาคานด้า" มีความเชื่อมโยงที่มากขึ้นกับทรัพย์สินอื่น ๆ ของจักรวาลภาพยนตร์มาร์เวล ซึ่งมีอยู่ในจุดต่าง ๆ ของเส้นเวลาศักดิ์สิทธิ์ของแฟรนไชส์
"อายส์ออฟวาคานด้า" มีกำหนดฉายรอบปฐมทัศน์บนดิสนีย์+ ในวันที่ 6 สิงหาคม ค.ศ. 2025 และจะมีทั้งหมด 4 ตอน ซึ่งจะเป็นซีรีส์เรื่องแรกของ ของจักรวาลภาพยนตร์มาร์เวล
บทนำ.
ฮาตุต ซาราเซ นักรบแห่งวาคานด้าปฏิบัติภารกิจอันตรายทั่วโลกเพื่อค้นหาโบราณวัตถุของไวเบรเนียมตลอดประวัติศาสตร์
ฟุตบอลชิงแชมป์โอเชียเนีย รุ่นอายุไม่เกิน 19 ปี 2024

การแข่งขันฟุตบอลชิงแชมป์โอเชียเนีย รุ่นอายุไม่เกิน 19 ปี ประจำปี 2024 เป็นการแข่งขันฟุตบอลชิงแชมป์โอเชียเนีย รุ่นอายุไม่เกิน 19 ปี/ไม่เกิน 20 ปี ครั้งที่ 24 ซึ่งจัดโดยสมาพันธ์ฟุตบอลโอเชียเนีย (OFC) สำหรับทีมชาติชายรุ่นอายุไม่เกิน 19 ปี/ไม่เกิน 20 ปีของโซนโอเชียเนีย
สองทีมอันดับแรกของการแข่งขันนี้ได้สิทธิ์ผ่านเข้ารอบฟุตบอลโลก รุ่นอายุไม่เกิน 20 ปี 2025 ที่ประเทศชิลี ในฐานะตัวแทนโอเอฟซี. นิวซีแลนด์ เป็นแชมป์เก่า
ทีม.
ทีมชาติทั้ง 11 ทีมที่สังกัดฟีฟ่าจากสมาพันธ์ฟุตบอลโอเชียเนียมีสิทธิ์เข้าร่วมการแข่งขัน
เริ่มตั้งแต่ปี ค.ศ. 2022 เป็นต้นไป ถือเป็นการกลับมาของรอบคัดเลือก 4 ทีม หลังจากที่ไม่ได้เข้าร่วมในปี ค.ศ.2022
"หมายเหตุ: สถิติการปรากฏตัวทั้งหมดรวมถึงสถิติในรอบคัดเลือก (2016 และ 2018)"
ฟุตบอลโลก 2026 รอบคัดเลือก โซนยุโรป – รอบที่ 2

การแข่งขันรอบที่สองของโซนยุโรปสำหรับฟุตบอลโลก 2026 รอบคัดเลือก หรือที่เรียกว่ารอบเพลย์ออฟของยูฟ่า จะมีทีมจากรอบคัดเลือกของยูฟ่า 16 ทีมเข้าร่วมการแข่งขัน รอบเพลย์ออฟจะตัดสินทีมยุโรป 4 ทีมสุดท้ายที่จะเข้าร่วมกับทีมแชมป์กลุ่มทั้ง 12 ทีมเพื่อเข้าร่วมแข่งขันฟุตบอลโลกในแคนาดา เม็กซิโก และสหรัฐอเมริกา ทีมรองชนะเลิศ 12 ทีมจากรอบคัดเลือกของรอบคัดเลือก โซนยุโรป – รอบที่ 1 จะเข้าร่วมการแข่งขันเพลย์ออฟพร้อมกับอีก 4 ทีมที่อิงตามการจัดอันดับโดยรวมชั่วคราวของยูฟ่าเนชั่นส์ลีก ฤดูกาล 2024–25 ทีมจะแบ่งออกเป็น 4 กลุ่ม โดยแต่ละกลุ่มมี 4 ทีม โดยแต่ละกลุ่มจะแข่งขันเพลย์ออฟจะมีรอบรองชนะเลิศแบบขาเดียว 2 นัด และรอบชิงชนะเลิศแบบขาเดียว 1 นัด การแข่งขัน 12 นัดจะจัดขึ้นในเดือนมีนาคม ค.ศ. 2026
ทีมที่ผ่านเข้ารอบ.
มี 16 ทีมจะได้ผ่านเข้าสู่รอบเพลย์ออฟ ผู้เข้าร่วมจะไม่ถูกตัดสินจากผลการแข่งขันรอบแรกเพียงอย่างเดียว โดย 4 ทีมจาก 16 ทีม จะเป็นทีมที่ได้รับรางวัลชนะเลิศกลุ่มของการแข่งขันฤดูกาล 2024–25 ของยูฟ่าเนชันส์ลีก
ทีมอันดับสอง (ทั้ง 12 ทีมผ่านเข้ารอบ).
รองชนะเลิศ 12 ทีมจากรอบที่ 1 (รอบแบ่งกลุ่ม) จะได้ผ่านเข้าสู่รอบเพลย์ออฟ
<section begin=2nd place />
<section end=2nd place />
ทีมจากเนชันส์ลีก (4 ทีมผ่านเข้ารอบ).
ตารางด้านล่างแสดงลำดับที่ทีมต่าง ๆ จะได้รับการคัดเลือกโดยอิงจากอันดับรวมชั่วคราวของยูฟ่าเนชันส์ลีก
<section begin=Nations League />
คำอธิบาย
หมายเหตุ.
<templatestyles src="Reflist/styles.css" />
ฟุตบอลชิงแชมป์เอเชีย รุ่นอายุไม่เกิน 20 ปี 2025

การแข่งขันฟุตบอลชิงแชมป์เอเชีย รุ่นอายุไม่เกิน 20 ปี ประจำปี 2025  จะเป็นการแข่งขันฟุตบอลชิงแชมป์เอเชีย รุ่นอายุไม่เกิน 20 ปี ครั้งที่ 42 (รวมถึงการแข่งขันชิงแชมป์เยาวชนเอเชียและชิงแชมป์ รุ่นอายุไม่เกิน 19 ปี ครั้งก่อน ๆ) ซึ่งเป็นการแข่งขันฟุตบอลเยาวชนชิงแชมป์นานาชาติที่จัดขึ้นทุก ๆ สองปีโดยสมาพันธ์ฟุตบอลแห่งเอเชีย (AFC) สำหรับทีมชาติชายรุ่นอายุไม่เกิน 20 ปีของทวีปเอเชีย
เมื่อวันที่ 24 พฤษภาคม ค.ศ. 2024 เอเอฟซีประกาศว่า ประเทศจีน จะเป็นเจ้าภาพจัดการแข่งขัน
จะมีทีมเข้าร่วมการแข่งขันทั้งหมด 16 ทีม ทีม 4 อันดับแรกของการแข่งขันจะผ่านเข้ารอบฟุตบอลโลก รุ่นอายุไม่เกิน 20 ปี 2025 ที่ประเทศชิลีในฐานะตัวแทนของสมาพันธ์ฟุตบอลแห่งเอเชีย
อุซเบกิสถาน เป็นผู้ครองตำแหน่งชนะเลิศในปัจจุบัน โดยได้แชมป์ในปี 2023.
รอบคัดเลือก.
ทีมที่เข้ารอบ.
ทั้งหมด 16 ทีมนับรวมเจ้าภาพ จีน จะได้ผ่านเข้ารอบสำหรับรอบสุดท้าย
สนามแข่งขัน.
การแข่งขันจะจัดขึ้นในสี่สนามรอบๆ เชินเจิ้น.
รอบแพ้คัดออก.
ในรอบแพ้คัดออก, การต่อเวลาพิเศษ และ การดวลลูกโทษ คือใช้ตัดสินหาทีมผู้ชนะในกรณีที่จำเป็น.
รอบก่อนรองชนะเลิศ.
ผู้ชนะได้เข้ารอบสำหรับ ฟุตบอลโลก รุ่นอายุไม่เกิน 20 ปี 2025.
ผู้ทำประตู.
มีการทำประตู 63 จากการแข่งขัน 18 เฉลี่ย ต่อนัด
การทำประตู 2 ครั้ง
ทีมที่ผ่านเข้ารอบสำหรับ ฟุตบอลโลก รุ่นอายุไม่เกิน 20 ปี.
ทีมด้านล่างนี้ที่มาจาก เอเอฟซี ได้เข้ารอบสำหรับ ฟุตบอลโลก รุ่นอายุไม่เกิน 20 ปี 2025 ใน ประเทศชิลี. 
1 ตัวหนา หมายถึงแชมป์ในปีนั้น. "ตัวเอียง" หมายถึงเจ้าภาพในปีนั้น.
แอฟริกาคัพออฟเนชันส์ รุ่นอายุไม่เกิน 20 ปี 2025

การแข่งขันฟุตบอลแอฟริกาคัพออฟเนชันส์ รุ่นอายุไม่เกิน 17 ปี ประจำปี 2025  หรือที่รู้จักในชื่อ TotalEnergies U-17 Africa Cup of Nations (เนื่องจากเหตุผลด้านสปอนเซอร์) หรือเรียกสั้น ๆ ว่า 2025 U17 AFCON เป็นการแข่งขันครั้งที่ 15 (หากนับรวมการแข่งขันที่ไม่มีเจ้าภาพจะเป็นครั้งที่ 20) จัดขึ้นโดยสมาพันธ์ฟุตบอลแอฟริกัน (CAF) สำหรับนักเตะอายุต่ำกว่า 17 ปี
การแข่งขันนี้จัดขึ้นทุกสองปี โดยทีมที่ทำผลงานได้ดีที่สุดจะได้รับสิทธิ์เป็นตัวแทนของแอฟริกาในฟุตบอลโลก รุ่นอายุไม่เกิน 17 ปี 2025 ซึ่งจะจัดขึ้นที่ประเทศกาตาร์
เซเนกัล เป็นทีมแชมป์เก่าจากการแข่งขันครั้งที่ผ่านมา
การคัดเลือก.
ทีมที่ผ่านการคัดเลือก.
ทีมต่อไปนี้ผ่านเข้ารอบแบ่งกลุ่ม
การจับสลาก.
ขั้นตอนการจับสลากได้ประกาศเมื่อวันที่ 10 กุมภาพันธ์ 2025 ทั้ง 13 ทีมถูกจับสลากแบ่งออกเป็นหนึ่งกลุ่มมี 5 ทีม และสองกลุ่มมี 4 ทีม ทีมต่างๆ จะถูกจัดวางตามผลงานในยู-20 แอฟริกาคัพออฟเนชันส์ 2023
สนามแข่งขัน.
เมื่อวันที่ 27 มีนาคม 2025 มีการประกาศว่าอียิปต์จะเข้ามาเป็นเจ้าภาพแทนที่ไอวอรีโคสต์
รายชื่อผู้เล่น.
เพิ่มเติมเกี่ยวกับรายชื่อผู้เล่นในยู-20 แอฟริกาคัพออฟเนชันส์ 2025...
รอบแบ่งกลุ่ม.
เกณฑ์การจัดอันดับ.
ทีมจะถูกจัดอันดับตามคะแนน (ชนะได้ 3 คะแนน, เสมอได้ 1 คะแนน, แพ้ได้ 0 คะแนน) หากมีคะแนนเท่ากัน จะใช้เกณฑ์ต่อไปนี้ในการจัดอันดับ:
กลุ่ม เอ.
<onlyinclude></onlyinclude>
กลุ่ม บี.
<onlyinclude></onlyinclude>
กลุ่ม ซี.
<onlyinclude></onlyinclude>
อันดับทีมอันดับสาม.
การจัดอันดับทีมอันดับสามจะพิจารณาหลังจากตัดผลการแข่งขันของทีมอันดับที่ 5 ในกลุ่ม เอ ซึ่งคือแทนซาเนียออกไป
</onlyinclude>
รอบแพ้คัดออก.
ในรอบแพ้คัดออก จะใช้การต่อเวลาพิเศษ และ การยิงลูกโทษ เพื่อหาผู้ชนะหากจำเป็น
รอบก่อนรองชนะเลิศ.
ผู้ชนะจะผ่านเข้ารอบสู่ ฟุตบอลโลก รุ่นอายุไม่เกิน 20 ปี 2025
ทีมที่ผ่านเข้ารอบสำหรับฟุตบอลโลก รุ่นอายุไม่เกิน 20 ปี.
ทีมต่อไปนี้จาก CAF ผ่านเข้ารอบสู่ ฟุตบอลโลก รุ่นอายุไม่เกิน 20 ปี 2025 ที่ประเทศชิลี
1 ตัวหนา หมายถึงแชมป์ในปีนั้น "ตัวเอียง" หมายถึงเจ้าภาพในปีนั้น
หมายเหตุ.
<templatestyles src="Reflist/styles.css" />
วัดโพธิ์ศรีเจริญ (จังหวัดสุพรรณบุรี)

วัดโพธิ์ศรีเจริญ ตั้งอยู่เลขที่ 117 หมู่ที่ 6 ตำบลบ้านกร่าง อำเภอศรีประจันต์ จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลบ้านกร่าง อำเภอศรีประจันต์ จังหวัดสุพรณบุรี คณะสงฆ์ ภาค14
ประวัติ.
วัดโพธิ์ศรีเจริญ สร้างขึ้นโดยความร่วมมือของชาวบ้านในพื้นที่ คือ บ้านดงตาป้อม บ้านหนองกรับ บ้านดอนตะกู และบ้านนาป่า
แต่เดิมก่อนสร้างวัด ชาวบ้านหมู่บ้านดังกล่าวต้องเดินทางไปทำบุญยังวัดซึ่งอยู่ใกล้เคียง คือ วัดดอนโพธิ์ (สมัยยังไม่มีสถานะร้าง) วัดเกาะ วัดดงขี้เหล็ก และวัดบ้านกร่าง ซึ่งไม่สะดวกนัก 
พ.ศ. 2477 นายโฮ้ ชาวบ้านกร่าง นายโพธิ์ ชาวบ้านกร่าง นายศรี พลายละหาร (ผู้ใหญ่บ้าน) นายโรย ชาวบ้านกร่าง นายเกตุ แตงอ่อน นายเหลี่ยม นายใย จึงชักชวนชาวบ้านร่วมกันสร้างวัดในชุมชน โดยมี นายใช้ นางลูกอินทร์ ศิลา นายใย นายอาว เป็นผู้ถวายที่ดินสร้างวัดรวมจำนวน 8 ไร่เศษ
ชาวบ้านจึงเริ่มปรับพื้นที่ดิน แผ้วถางป่าดง สร้างกุฏิจำนวน 1 หลัง แล้วนิมนต์หลวงพ่อโต ปุญฺญสิริ จากวัดบ้านกร่าง อำเภอศรีประจันต์ จังหวัดสุพรรณบุรี ซึ่งเป็นผู้มีความชำนาญด้านก่อสร้าง มาเป็นเจ้าอาวาสและเป็นผู้นำสร้างวัด 
หลวงพ่อโตเริ่มสร้างวัดเมื่อต้นปีกุน (พ.ศ. 2478) โดยมีพระเถระในพื้นที่มาช่วยสร้างวัดในระยะแรกๆ คือ พระครูเมธีธรรมสาร วัดบ้านกร่าง เจ้าคณะแขวงอำเภอศรีประจันต์ (เจ้าคณะอำเภอศรีประจันต์) พระครูสม วัดดอนบุบผาราม เจ้าคณะหมวดตำบลบ้านไร่ (ภายหลังเปลี่ยนเป็นตำบลบ้านกร่าง) และพระครูกริ่ง วัดยาง เจ้าคณะหมวดตำบลศรีประจันต์ (ภายหลังเป็นเจ้าอาวาสวัดสามชุก และเจ้าคณะอำเภอสามชุก) 
แรกเริ่มสร้างวัด ตั้งชื่อตามสถานที่ตั้งว่า วัดดงตาป้อม แต่มักเรียกเพี้ยนเป็น ดงตะป้อม และดงกะป้อม พระครูเมธีธรรมสารเห็นว่าชื่อดังกล่าวไม่ไพเราะ จึงเปลี่ยนใหม่ โดยนำชื่อ นายโพธิ์ นายศรี และหลวงพ่อโต มาตั้งเป็นชื่อวัด เนื่องจากเห็นว่าทั้งสามเป็นกำลังหลักในการสร้างวัด ทั้งนายโพธิ์กับนายศรีนั้นเคยบวชและเป็นอดีตเจ้าอาวาสวัดบ้านกร่างมาก่อน ส่วนหลวงพ่อโตก็มาจากวัดบ้านกร่าง ชื่อหลวงพ่อโตนั้นหมายถึงความเจริญ พระครูเมธีธรรมสารจึงนำเอาชื่อทั้งสามมาตั้งเป็นชื่อวัดใหม่ว่า วัดโพธิ์ศรีเจริญ
ชาวบ้านทำนุบำรุงและพัฒนาวัดต่อเนื่องมา สมัยพระครูวิบูลโพธิธรรม (น่วม นาถสีโล) เป็นเจ้าอาวาส ร่วมกับชาวบ้านซื้อที่ดินเพิ่มอีกจำนวน 4 ไร่ 2 งาน ปัจจุบันจึงมีพื้นที่รวมจำนวน 12 ไร่ 3 งาน
ได้รับอนุญาตตั้งเป็นวัดเมื่อปลายปีกุน วันที่ 11 มีนาคม พ.ศ. 2478 (นับตามปีศักราชปัจจุบัน คือ พ.ศ.2479) ได้รับพระราชทานวิสุงคามสีมา เมื่อวันที่ 14 มกราคม พ.ศ. 2484 เขตวิสุงคามสีมา กว้าง 40 เมตร ยาว 80 เมตร
เป็นสถานที่ประดิษฐาน พระพุทธเทวเทพ พระพุทธรูปโบราณ ขนาดใหญ่ ปางสมาธิ เดิมเป็นพระประธานประจำพระอุโบสถวัดราชบุรณราชวรวิหาร กรุงเทพมหานคร เมื่อประสบภัยสงครามโลกครั้งที่ 2 ทางราชการมีประกาศให้ยุบเลิกวัด หลวงพ่อโตกับชาวบ้านจึงเดินทางไปอัญเชิญมาประดิษฐานเป็นพระประธานอุโบสถวัดโพธิ์ศรีเจริญนับแต่นั้นมา
เป็นวัดซึ่งมีอดีตเจ้าอาวาส คือ พระอธิการโต ปุญฺญสิริ กับพระครูวิบูลโพธิธรรม (น่วม นาถสีโล) เป็นพระเถราจารย์ที่มีชื่อเสียง เป็นที่เคารพนับถือของประชาชนทั้งในและต่างประเทศ วัตถุมงคลของท่านได้รับความนิยม โดยเฉพาะเครื่องรางของขลังรูปปลากัด เป็นต้นตำรับและหนึ่งเดียวในโลก
ลำดับเจ้าอาวาส.
ลำดับเจ้าอาวาส และผู้รักษาการแทนเจ้าอาวาสวัดโพธิ์ศรีเจริญ (เท่าที่พบข้อมูล)
หนานหยาง (ภูมิภาค)

หนานหยาง  หรือ นันยาง (อักษรโรมัน: Nanyang) เป็นคำจากภาษาจีนที่ใช้เรียกภูมิภาคทางภูมิศาสตร์ตามชายฝั่งของจีนใต้เป็นต้นไป ที่มีลักษณะอบอุ่นและอุดมสมบูรณ์ บริเวณนี้ยังเป็นที่รู้จักอีกในชื่อ 'ทะเลใต้' หรือ เอเชียตะวันออกเฉียงใต้ คำนี้นำมาใช้โดยทั่วไปในกลุ่มชาติพันธุ์จีนโพ้นทะเลในตะวันออกเฉียงใต้เพื่อเรียกภูมิภาคของตนเอง ในลักษณะเพื่อให้ต่างกันกับ "ซีหยาง"  หมายถึงโลกตะวันตก และ "ตงหยาง"  หมายถึงญี่ปุ่น สื่อจีนใช้คำว่าหนานหยางโดยทั่วไปเพื่อเรียกภูมิภาคที่กินพื้นที่จากตอนเหนือคือยูนนานในจีนจนถึงตอนใต้คือสิงคโปร์ และจากตะวันออกคือพม่าจนถึงตะวันตกคือเวียดนาม นอกจากนี้ยังอาจหมายรวมถึงเขตแดนของบรูไน, มาเลเซียตะวันออก, ติมอร์ตะวันออก, อินโดนีเซีย และ ฟิลิปปินส์ สำหรับชาวจีนแล้ว หนานหยางมีความสำคัญเช่นกันสำหรับธุรกิจการค้า เป็นหนึ่งในคู่ค้าสำคัญของจีนในอดีต อันประกอบด้วยสามเส้นทางการค้าหลัก คือที่ผ่านพม่า, ผ่านเวียดนาม และผ่านลาว
เฮนรี ทิงเกิล ไวลด์

เฮนรี ทิงเกิล ไวลด์, RNR (21 กันยายน ค.ศ. 1872 – 15 เมษายน ค.ศ. 1912) เป็นนายทหารเรือชาวอังกฤษผู้ดำรงตำแหน่งหัวหน้าเจ้าหน้าที่ประจำเรืออาร์เอ็มเอส ไททานิก (RMS "Titanic") เขาเสียชีวิตเมื่อเรือลำนี้อับปางลงระหว่างการเดินทางครั้งแรกในเดือนเมษายน ค.ศ. 1912
ซีเอ็นเอ (เครือข่ายโทรทัศน์)

ซีเอ็นเอ (เขียนในรูป cna; อักษรย่อจากชื่อเดิม แชนแนลนิวส์เอเชีย; Channel NewsAsia) เป็นช่องโทรทัศน์ข่าวระหว่างประเทศสัญชาติสิงคโปร์ ซึ่งมีมีเดียคอร์ บริษัทเครือด้านสื่อของรัฐ เป็นเจ้าของ ซีเอ็นเอออกอากาศโดยไม่มีค่าเข้าชมในประเทศ และต่างประเทศแบบมีค่าสมัครรับชมใน 29 ประเทศและดินแดนในภูมิภาคเอเชียแปซิฟิก นอกจากนี้ยังถ่ายทอดสดทางแพลตฟอร์ม มีวอตช์ ของมีเดียคอร์ ในประเทศสิงคโปร์ และทางแพลตฟอร์มแฟสต์อื่น ๆ และทางยูทูบ ทั่วโลก
ซีเอ็นเอวางตัวเป็นทางเลือกสำหรับสื่อนานาชาติแบบตะวันตกที่นำเสนอข่าวจาก "มุมมองแบบเอเชียมุมหนึ่ง" ซีเอ็นเอออกอากาศและผลิตสื่อใช้ภาษาอังกฤษเป็นหลัก แต่ผลิตข่าวสารและเหตุการณ์ปัจจุบันในภาษาราชการของสิงคโปร์ภาษาอื่น ๆ คือภาษาจีนกลาง, ภาษามาเลย์ และภาษาทมิฬ ซึ่งออกอากาศทางช่องทางท้องถิ่นของมีเดียคอร์ในภาษานั้น ๆ ในอดีต ช่อง 5 ของซีเอ็นเอ เคยออกอากาศซิมูลคาสต์ (simulcast) จากช่องซีเอ็นเอในระหว่างวัน แต่ยกเลิกไปในวันที่ 1 พฤษภาคม 2019 ซึ่งใช้บล็อกอ็อกโตแทน
ชาลส์ ไลทอลเลอร์

นาวาโท ชาลส์ เฮอร์เบิร์ต ไลทอลเลอร์, DSC & Bar, RD, RNR (30 มีนาคม ค.ศ. 1874 – 8 ธันวาคม ค.ศ. 1952) เป็นนักเดินเรือและนายทหารเรือชาวบริติชผู้ดำรงตำแหน่งต้นหนของเรืออาร์เอ็มเอส ไททานิก (RMS "Titanic") ระหว่างที่เรือกำลังจม และในฐานะเจ้าหน้าที่ผู้รับผิดชอบการอพยพผู้โดยสารขึ้นเรือชูชีพด้านซ้ายของเรือ ไลทอลเลอร์ได้บังคับใช้กฎอย่างเคร่งครัดในการให้สิทธิผู้หญิงและเด็กขึ้นเรือชูชีพก่อน โดยไม่อนุญาตให้ผู้ชายคนใดขึ้นเรือชูชีพเว้นแต่จะจำเป็นต้องใช้เป็นลูกเรือเสริม เขาเป็นเจ้าหน้าที่อาวุโสที่สุดที่รอดชีวิตจากภัยพิบัติครั้งนั้น ไลทอลเลอร์ดำรงตำแหน่งผู้บัญชาการในราชนาวีระหว่างสงครามโลกครั้งที่หนึ่ง และถึงแม้จะสั่งการให้กระทำการที่ถูกกล่าวหาว่าเป็นอาชญากรรมสงครามขณะปฏิบัติการปราบเรือดำน้ำ เขาก็ได้รับเหรียญกล้าหาญถึงสองครั้ง ในช่วงสงครามโลกครั้งที่สอง หลังเกษียณอายุ เขาได้บริจาคเรือยอช์ตส่วนตัวชื่อซันดาวเนอร์ ("Sundowner") ให้ใช้ในการถอนทัพที่เดิงแกร์ก โดยอาสาขับเรือลำนี้ร่วมกับเรือลำเล็กอื่น ๆ
เจมส์ พอล มูดี

เจมส์ พอล มูดี (21 สิงหาคม ค.ศ. 1887 – 15 เมษายน ค.ศ. 1912) เป็นนักเดินเรือชาวบริติชผู้ดำรงตำแหน่งต้นเรือที่หกของเรืออาร์เอ็มเอส ไททานิก (RMS "Titanic") เขาเสียชีวิตขณะที่เรือลำนี้จมลงในระหว่างการเดินทางครั้งแรก
วัดพระคงฤๅษี

วัดพระคงฤๅษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองลำพูน จังหวัดลำพูน ที่ดินวัดมีเนื้อที่ 2 ไร่ 1 งาน 2.5 ตารางวา
ประวัติ.
วัดพระคงฤๅษีสร้างเมื่อ พ.ศ. 1200 ในสมัยพระนางจามเทวี ครองเมืองหริภุญชัย มีระบุใน "จามเทวีวงศ์" ว่าหลังที่พระนางได้เสวยราชสมบัติเป็นกษัตริย์แล้ว ได้ทรงโปรดและชักชวนเหล่าอาณาราษฎร์ให้สร้างพระอารามน้อยใหญ่ ไว้ถึง 2000 วัด และได้สร้างมหาวิหารประจำทิศต่าง ๆ ของเมืองมี 5 วัดด้วยกันคือ วัดอาพัทธาราม (วัดพระคงฤาษี), วัดมหาลดาราม (วัดสังฆาราม) ,วัดมหาวราราม (วัดมหาวัน), วัดอรัญญิกรัมมาราม (วัดดอนแก้ว), วัดมูลการาม (วัดรมณียาราม) โดยพระนางจามเทวีโปรดให้สร้างวัดนี้ขึ้นเพื่อถวายพระภิกษุที่มาจากลังกา ใช้เป็นที่พำนักและบำเพ็ญสมณะธรรมเป็นที่บรรจุ "พระคง" 
ในตำนานระบุว่า ฤๅษีวาสุเทพได้ใช้ไม้เท้ากรีดพื้นเพื่อเขียนแผนผังเมืองลำพูนตรงพระเจีดย์นี้ พระนางจามเทวีจึงทรงสร้างพระเจดีย์ขึ้นเป็นรูปทรงสี่เหลี่ยม แล้วให้นายช่างแกะสลักเป็นรูปพระฤาษีทั้ง 4 ตนไว้ แต่ละตนถือไม้เท้าในมือ รูปปั้นแกะสลักฤาษีสร้างด้วยศิลาแดงเมื่อทำเสร็จแล้วได้นำไปบรรจุไว้ภายในซุ้มประตูทั้ง 4 ด้านของพระเจดีย์ โดยทางทิศเหนือเป็นรูปวาสุเทพฤาษี ทิศตะวันออกเป็นรูปพระพรหมฤาษี ทิศตะวันตกเป็นรูปของพระสมณนารคฤาษี ทิศใต้เป็นรูปของสุกกทันตฤาษี วัดได้รับพระราชทานวิสุงคามสีมาเมื่อ พ.ศ. 2513
อาคารเสนาสนะ.
อาคารเสนาสนะประกอบด้วยอุโบสถ ศาลาการเปรียญและกุฏิสงฆ์ ปูชนีย์วัตถุเจดีย์ 2 องค์ บรรจุพระคง (ดำ-แดง) สิ่งก่อสร้างภายในวัดได้ถูกบูรณะปฏิสังขรณ์ใหม่ไปหมดแล้ว แม้แต่เจดีย์ที่มีลักษณะแปลกกว่าเจดีย์องค์อื่นในเมืองลำพูน เมื่อมีการบูรณะมีการเปิดกรุเจดีย์และขุดพบพระพิมพ์ดินเผาศิลปะหริภุญไชยคือ พระคงและพระบางเป็นจำนวนมาก พระคงเป็นพระเครื่องที่มีความศักดิ์สิทธิ์ และเป็นที่นับถืออีกองค์หนึ่งของเมืองลำพูน
อาสนวิหารการเสด็จขึ้นสู่สวรรค์ (อัลมาเตอ)

อาสนวิหารการเสด็จขึ้นสู่สวรรค์ ("Vosnesenskiy sobor", "Voznesensk kafedraly shirkeýi") หรือ อานสวิหารเซนคอฟ (Zenkov Cathedral) เป็นอาสนวิหารออร์ทอดอกซ์รัสเซียที่ตั้งอยู่ในสวนปันปีลอฟในนครอัลมาเตอ ประเทศคาซัคสถาน ก่อสร้างแล้วเสร็จเมื่อปี 1907 โดยใช้ไม้ประกอบกับโดยไม่ใช้ตะปูเลย อาสนวิหารมีความสูง 56 เมตร และมีการอ้างว่าเป็นโบสถ์ไม้ที่สูงที่สุดอันดับสองของโลก
ส่วนหอระฆังสร้างขึ้นในปี 1906 และอาสนวิหารรอดพ้นจากแผ่นดินไหวปี 1911 โดยมีความเสียหายเพียงเล็กน้อยเท่านั้นแม้ว่าจะสร้างขึ้นโดยไม่ใช้ตะปูเลย นักบวชบางรูปเชื่อว่านี่เป็นพลังอำนาจจากพระเป็นเจ้าทรงช่วยให้รอดจากการพังทลายลงมา การตัดสินใจไม่ใช้ตะปูสักตัวเดียวในการสร้างอาสนวิหารนี้อาจมีที่มาจากการผูกโยงตะปูเข้ากับเรื่องราวการตรึงกางเขนพระเยซูด้วยตะปู โครงสร้างภายในอาคารสร้างขึ้นในเวิร์กช็อปศิลปะในมอสโกและเคียฟ ส่วนฉากแท่นบูชาเป็นผลงานวาดโดย เอ็น ฮลูดอฟ (N. Khludov) 
หลังการปฏิวัติรัสเซีย อาสนวิหารถูกแปรสภาพมาใช้งานเป็นอาคารพิพิธภัณฑ์รัฐกลางของสาธารณรัฐสังคมนิยมโซเวียตคาซัค และในระหว่างปี 1930 ถึง 1940 ใช้งานโดยองค์การสาธารณะมีชื่อ บนหอระฆังต่อมายับมีการนำเอาตัวส่งสัญญาณวิทยุขึ้นไปติดตั้ง ซึ่งเป็นตัวส่งสัญญาณวิทยุแรกในนครอัลมาเตอ อาสนวิหารได้รับการบูรณะในปี 1973 ถึง 1976 และในปี 1995 ได้ส่งคืนอำนาจเหนืออาสนวิหารแก่คริสต์จักร หลังการบูรณะเพิ่มเติมในภายหลัง ท้ายที่สุดในปี 1997 จึงเริ่มกลับมาประกอบศาสนกิจอีกครั้ง ในปี 2017 ถึง 2020 ได้มีการบูรณะใหญ่อาสนวิหารอีกครั้ง ปัจจุบันอาสนวิหารเปิดให้เข้าชมสำหรับศาสนิกชนและบุคคลนอกศาสนา
ญะร็อช

ญะร็อช  หรือ เกราซา (,) เป็นนครในภาคเหนือของประเทศจอร์แดน ศูนย์กลางการปกครองของเขตผู้ว่าราชการญะร็อช มีประชากร 50,745 คน ณ ปี 2015 
หลักฐานเก่าแก่ที่สุดของการตั้งรกรากในญะร็อชสามารถย้อนไปถึงยุคหินใหม่ ดังที่พบในแหล่งตัลอะบูซอวัน (Tal Abu Sowan) ซึ่งมีการค้นพบซากโครงกระดูกมนุษย์ที่อายุ 7500 ปีก่อนคริสต์กาล ญะร็อชเฟื่องฟูมากในสมัยกรีก เฮลเลนนิสติก โรมัน และไบแซนไทน์ จนถึงกลางศตวรรษที่ 8 เมื่อเกิดแผ่นดินไหวกาลิลีในปี 749 และแผ่นดินไหวตามอีกจำนวนหนึ่งทำลายนครไปมาก กระนั้น ในปี 1120 ซะฮีร์ อัดดีน ตอฆเตคิน แห่งดามัสกัส ได้สั่งให้กองพลขนาด 40 คนสร้างป้อมปราการขึ้นในญะร็อช ปัจจุบันไม่ทราบแน่ชัดว่าป้อมนี้อยู่ที่ใดของเมือง แต่เข้าใจว่าเป็นจุดสูงสุดทางตะวันออกเฉียงเหนือของประตูเมือง ก่อนจะถูกครอบครองและทำลายทิ้งจนหมดในปี 1121 โดยบอลด์วินที่สอง กษัตริย์แห่งเยรูซาเลม หลังจากนั้นมา บรรดานักรบครูเสดพากันทิ้งร้างนครญะร็อชและถอยทัพไปตั้งอยู่ที่ซะกิบทางตะวันออกแทน
ญะร็อชถูกทิ้งร้างกระทั่งปรากฏอีกครั้งในบันทึกทางประวัติศาสตร์เมื่อต้นสมัยปกครองของออตโตมันในต้นศตวรรษที่ 16 ในบันทึกสำมะโนประชากรปี 1596 ระบุว่ามี 12 ครัวเรือนที่เป็นมุสลิมอยู่ในญะร็อช กระนั้น นักโบราณคดีพบหลักฐานของหมู่บ้านมัมลุกขนาดเล็กตั้งอยู่ที่เขตเหนือของเมือง ซึ่งบ่งบอกว่ามีการกลับมาตั้งรกรากในญะร็อชแล้วก่อนสมัยออตโตมัน การขุดค้นทางโบราณคดีตั้งแต่ปี 2011 แสดงให้เห็นว่าญะร็อชในสมัยยุคกลางอิสลามมีหลักฐานสิ่งปลูกสร้างและเครื่องปั้นดินเปาจากสมัยยุคกลางอิสลาม/มัมลุก ซากของนครโบราณนี้เริ่มค่อย ๆ ปรากฏตัวอีกครั้งจากการขุดค้นหลายครั้งนับตั้งแต่ปี 1925 และยังดำเนินอยู่ในปัจจุบัน
ปัจจุบัน ญะร็อชเป็นที่ตั้งของหนึ่งในซากนครกรีกโรมันที่อนุรักษ์สภาพไว้ดีที่สุด จนได้รับสมญาว่าเป็นปอมเปอีแห่งตะวันออกกลาง รวมถึงเป็นจุดหมายปลายทางการท่องเที่ยวหนึ่งของจอร์แดนเหนือ ด้วยยอดเข้าชม 330,000 คนในปี 2018 ถือเป็นหนึ่งในสถานที่ที่มีผู้เยี่ยมชมมากที่สุดในประเทศ ทุก ๆ ปี นครจะจัดเทศกาลญะร็อช ซึ่งเป็นหนึ่งในกิจกรรมวัฒนธรรมแนวหน้าของตะวันออกกลางที่มีผู้เข้าร่วมชมหลายพันคนต่อป
อาสนวิหารแม่พระปฏิสนธินิรมล (ดิลี)

อาสนวิหารมหานครแม่พระปฏิสนธินิรมล  ในนครดิลี เมืองหลวงของประเทศติมอร์ตะวันออก เป็นโบสถ์หลักของอัครสังฆมณฑลดิลี
ประวัติศาสตร์.
มีการวางแผนก่อสร้างอาสนวิหารเริ่มต้นในปี 1984 โดยรัฐบาลของอินโดนีเซียเป็นผู้ให้เงินทุนรวมกว่า 235,000 ดอลลาร์สหรัฐ อาสนวิหารซึ่งจะสร้างขึ้นบนที่ดินขนาด 10,000 ตารางเมตร จะมีขนาดของอาคาร 1,800 ตารางเมตร และสามารถจุคนได้ 2,000 คน ประธานาธิบดีอินโดนีเซีย ซูฮาร์โต เดินทาบมาประกอบพิธีเปิดอาสนวิหารอย่างเป็นทางการในวันที่ 2 พฤศจิกายน 1988 โดยมีบิชอปแห่งดิลี Carlos Filipe Ximenes Belo เข้าร่วมในพิธี
ในเดือนตุลาคม 1989 สมเด็ตพระสันตปาปายอห์น ปอล ที่สอง เสด็จเยือนอาสนวิหารแชะประกอบพิธีเสก
อาสนวิหารมีบทบาทสำคัญอย่างยิ่งต่อการเรียกร้องซึ่งเอกราชของติมอร์ตะวันออก ด้วยผู้นำเช่นบิชอปเบลู ผู้รับรางวัลโนเบล แนะนำให้ชาวติมอร์เดินเข้าคูหาเลือกตั้งด้วยจิตวิญญาณของความละอายเช่นพระเยซูคริสต์ (humility of Jesus Christ)
ขณะก่อสร้างอาสนวิหาร โบสถ์นักบุญอันตนใช้งานเป็นอาสนวิหารชั่วคราวประจำนครดิลีแทน
อะห์มัด อัลเญนดี

อะห์มัด อัลเญนดี (1 มีนาคม ค.ศ. 2000 –) เป็นนักปัญจกีฬาสมัยใหม่ชาวอียิปต์ เขาได้รับรางวัลเหรียญเงินจากการแข่งประเภทชายในโอลิมปิกฤดูร้อน 2020 รวมถึงได้แข่งโอลิมปิกเยาวชนฤดูร้อน 2018 และคว้ารางวัลเหรียญทองให้แก่ประเทศอียิปต์ นอกจากนี้ เขายังคว้ารางวัลเหรียญทองให้แก่อียิปต์ในการแข่งโอลิมปิกฤดูร้อน 2024 โดยทำลายสถิติทั้งโอลิมปิกและโลกด้วยคะแนน 1,555 คะแนน โดยเขาเป็นนักกีฬาคนแรกจากทวีปแอฟริกาที่ได้รับเหรียญรางวัลจากรายการดังกล่าว รวมถึงเหรียญทองโอลิมปิกในปัญจกีฬาสมัยใหม่
ในการแข่งโอลิมปิกฤดูร้อน 2020 อัลเญนดีอยู่ในอันดับที่ 13 จากการแข่งฟันดาบ, ว่ายน้ำ และขี่ม้า โดยตามหลังผู้นำและผู้คว้าเหรียญทองในตอนท้ายอย่างโจ ชุง อยู่ 50 คะแนน ที่หมายความว่าเขาเริ่มการแข่งเลเซอร์รันรอบสุดท้ายหลังจากชุงไป 50 วินาที ซึ่งเขาได้ตามหลังคู่แข่งทั้งหมดในช่วงวิ่งเลเซอร์ และเป็นผู้นำในช่วง 800 เมตรสุดท้าย กระทั่งในที่สุดเขาก็จบอันดับสอง โดยตามหลังชุงเพียงไม่ถึงห้าวินาที ทั้งนี้ เขาเป็นผู้ถือธงอย่างเป็นทางการของประเทศของเขาในการแข่งปารีส 2024 ร่วมกับนักยกน้ำหนักหญิงที่ชื่อซาเราะฮ์ อะห์มัด และเมื่อไม่นานมานี้ เขายังได้ฝึกซ้อมที่สโมสรกีฬาสโมฮะฮ์ในเมืองอะเล็กซานเดรียสำหรับการแข่งโอลิมปิกเช่นกัน
อีสทอลีฟ

อีสทอลีฟ (ปาทาน และ ดารี: استالف; Istālif) เป็นหมู่บ้านในประเทศอัฟกานิสถานที่ประชากรส่วนใหญ่เป็นกลุ่มชาติพันธุ์ทาจิก ตั้งอยู่ห่างไป ทางเหนือของนครคาบูล ที่ความสูง จากระดับน้ำทะเล ในที่ราบโชมาลี ศูนย์กลางของอำเภออีสทอลีฟ แคว้นคาบูล ประเทศอัฟกานิสถาน
อีสทอลีฟเป็นที่รู้จักดีที่สุดจากองุ่นและเครื่องปั้นดินเผาทำมือ โดยเฉพาะเครื่องเคลือบสีเทอร์ควอยส์ซึ่งเป็นเอกลักษณ์ของเครื่องเคลือบจากอีสทอลีฟ นักวิชาการชาวญี่ปุ่น มิตซุคุนิ โยชิดะ (Mitsukuni Yoshida) เดินทางเยือนอีสทอลีฟในทศวรรษ 1960 ระหว่างการเดินทางเยี่ยมชมหมู่บ้านผู้ผลิตเครื่องปั้นดินเผาต่าง ๆ ในเปอร์เซียใหญ่ เขาบันทึกว่าอีสทอลีฟในเวลานั้นมีประชากร 300 คน และมีเตาเผาเครื่องปั้นดินเผา 25 เตา
โนยูเทิร์นซินโดรม

โนยูเทิร์นซินโดรม (NUTS, #เปลี่ยนทาง) เป็นคำที่บัญญัติครั้งแรกโดยนักธุรกิจชาวสิงคโปร์ ซิม วง ฮู เพื่อใช้บรรยายพฤติกรรมทางสังคมของชาวสิงคโปร์ที่มีกรอบความคิดของการต้องปฏิบัติตามคำสั่งจากผู้มีอำนาจมากกว่าอย่างเคร่งครัดก่อนจะเริ่มทำสิ่วมดก็ตาม โดยเขาเปรียบเทียบกฎจราจรในสิงคโปร์กับในต่างประเทศเพื่อใช้อธิบายปรากฏการณ์ดังกล่าว โดยในสิงคโปร์นั้น ผู้ขับขี่ยานพาหนะห้ามกลับรถเว้นแต่ว่ามีป้ายจราจรที่มีไว้พิเศษสำหรับอนุญาตการกลับรถบอก เทียบกับในบาวประเทศที่การกลับรถสามารถทำได้โดยเสรีตราบที่ไม่มีป้ายห้ามกลับรถอยู่ การอุปมานี้นำมาใช้อธิบายความไร้เหตุผลแบบราชการที่เขาต้องเผชิญในสิงคโปร์ซึ่งไปกีดกั้นความคิดสร้างสรรค์ที่รัฐบาลสิงคโปร์เองเป็นผู้สนับสนุน
โนยูเทิร์นซินโดรม ยังเป็นหนึ่งในข้อวิจารณ์หลักของความไม่ยืดหยุ่นของระบบการศึกษาในสิงคโปร์ ซึ่งสอนให้นักเรียนต้องปฏิบัติตามคำสั่งโดยไม่ตั้งคำถามมาตั้งแต่เด็ก ในสังคมที่ผลการเรียนและเอกสารรับรองวุฒิถูกให้ความสำคัญจนต้องแลกกับทักษะชีวิต
ในปี ค.ศ. 2003 สมาชิกรัฐสภาได้นำวลีนี้มาใช้ประกอบการอภิปรายเกี่ยวกับประเด็นการส่งเสริมความเป็นผู้ประกอบการ สมาชิกรัฐสภาห้าคนลงความเห็นเหมือนกันว่า "อุปสรรคใหญ่ที่สุดของชาวสิงคโปร์ในการสร้างสภาพแวดล้อมที่เอื้อต่อการเป็นผู้ประกอบการ คือกรอบความคิดแบบ NUTS"
ป่วงกก

ป่วงกก (แต้จิ๋ว: "Buāng-kok") หรือ บูวังกก (อักษรโรมัน: Buangkok) เป็นย่านในภาคตะวันออกเฉียงเหนือของประเทศสิงคโปร์ มีพื้นที่คร่าว ๆ รวมถึงเขตย่อยเดอะทราฟัลการ์ และ คอมพัสซาเวล ในพื้นที่วางแผนโฮวกัง และ เซิงกัง ตามลำดับ กำหนดพื้นที่โดย URA
ศัพทมูล.
ชื่อนี้ได้มาจากชื่อถนน โลรงบูวังโกก (Lorong Buangkok) ซึ่งได้ชื่อ "Buangkok" ซึ่งแปลว่า "หมื่นประเทศ" หรือ "หมื่นก๊ก" มาจากบริษัทผู้ปลูกยาง สิงคโปร์ยูไนเต็ดรับเบอร์พลานเตชั่นส์ จำกัด (Singapore United Rubber Plantations Limited's Chinese) ซึ่งมีชื่อจีนแต้จิ๋วว่า "หมื่นก๊ก" (万国; เพ็งอิม: bhuêng7gog4, ป่วงกก) ชื่อนี้ไม่มีความเกี่ยวข้องกับ "Bangkok" (บางกอก)
ก้องบ้อง

ก้องบ้อง ([ɡáʊɰ̃ báʊɰ̃]; , [həmoiŋ dɒp]; ไทใหญ่: ၶဵၼ်းႁူဝ် [kʰén.hǒ]; ไทยถิ่นเหนือ: เคียนหัว) เป็นผ้าโพกหัวแบบดั้งเดิมของพม่าและแบบดั้งเดิมของกลุ่มชาติพันธุ์ต่าง ๆ ที่อาศัยอยู่ในพม่าปัจจุบันและภาคเหนือของประเทศไทย โดยเฉพาะอย่างยิ่งในกลุ่มชาติพันธุ์ที่นับถือศาสนาพุทธเป็นส่วนใหญ่ ได้แก่ พม่า, มอญ, ยะไข่, ไทใหญ่, และ ไทยวน รูปแบบจะแตกต่างกันไปในแต่ละภูมิภาค แต่มีพื้นฐานคล้ายคลึงกัน
"ก้องบ้อง" ในภาษาพม่าหมายถึง ผ้าโผกศีรษะ เป็นส่วนหนึ่งของชุดพิธีการแบบดั้งเดิม สวมใส่ในงานสังสรรค์และพิธีที่เป็นทางการ "ก้องบ้อง" มักใช้เป็นเครื่องหมายแสดงยศศักดิ์ แม้ว่าจะไม่มีตราสัญลักษณ์หรือลวดลายใด ๆ ก็ตาม "ก้องบ้อง" มักพบได้ทั่วไปในกลุ่มชาติพันธุ์ยะไข่และไทใหญ่
รูปแบบและการออกแบบ.
การออกแบบ "ก้องบ้อง" สมัยใหม่ เกิดขึ้นในช่วงกลางคริสต์ศตวรรษที่ 20 และเรียกว่า "หม่องแจะตะเย" (မောင့်ကျက်သရေ) เป็น "ก้องบ้อง" สำเร็จรูปที่ทำจากผ้าห่อในโครงหวายและสามารถสวมใส่ได้เช่นสวมหมวก ในยุคอาณานิคม "ก้องบ้อง" ผ้าไหม ที่เรียกว่า "B.A. "ก้องบ้อง"" ซึ่งสวมใส่ในพิธีสำเร็จการศึกษากำลังเป็นที่นิยม
"ก้องบ้อง" มักทำจากผ้าไหมหรือผ้าฝ้าย ขึ้นอยู่กับยศศักดิ์หรือฐานะของเจ้าของ ผ้าโผกศีรษะแบบเก่ามักมีความยาว และกว้าง พันศีรษะโดยหมุนตามเข็มนาฬิกา โดยให้ชายผ้าอยู่ทางด้านซ้าย ชายผ้าเป็นลักษณะเด่นหลักของ "ก้องบ้อง" และยังมีความแตกต่างกันไปตามแต่ละชาติพันธุ์อีกด้วย
ชายผ้า "ก้องบ้อง" ของชาวพม่าและชาวมอญมีลักษณะลาดลงและโค้งมน ในขณะที่ชายผ้าของชาวยะไข่และไทใหญ่แผ่ออกเป็นรูปพัด
ปัจจุบันคนส่วนใหญ่ไม่สวม "ก้องบ้อง" แม้แต่ในงานทางการ "ก้องบ้อง" รวมถึงเครื่องแต่งกายพม่าอื่น ๆ ถูกปรับให้มีความคล่องตัว ดังนั้นคนส่วนใหญ่จึงสวม "ก้องบ้อง" สำเร็จรูปที่หุ้มด้วยโครงหวายหรือหวายเทียม
การใช้งานร่วมสมัย.
การใช้ "ก้องบ้อง" ลดลงอย่างมากในช่วงอาณานิคมของอังกฤษ จะสวมใส่เฉพาะในพิธีทางการและงานสังคม เช่น งานแต่ง สมาชิกรัฐสภาที่ได้รับการเลือกตั้งจะต้องสวมครั้งหนึ่งเมื่อปฏิบัติหน้าที่ในรัฐสภา
บนพื้นที่ภูเขาทางตอนเหนือ ชาวเขาเผ่าต่าง ๆ เช่น ล่าหู่, อาข่า และ ปะหล่อง ยังคงสวม "ก้องบ้อง" แต่สวมใส่ในชีวิตประจำวัน และส่วนใหญ่มักทำจากผ้าขนหนู
ผ่อโลน

ผ่อโลน ([pʰɔ̰lóʊɴ]) เป็นผ้าคาดประดับศีรษะที่ชายชาวพม่าสวมใส่ โดยเป็นผ้าคาดศีรษะแบบม้วนและมีส่วนยื่นออกมาคล้ายใบไม้ที่ด้านหลัง ในยุคก่อนอาณานิคม "ผ่อโลน" สวมใส่โดยชายในราชสำนักพม่า ปัจจุบัน "ผ่อโลน" สวมใส่โดยเด็กชายในพิธี ชีน-บยุ และนักนาฏศิลป์พม่า
โรงพยาบาลพหลพลพยุหเสนา

โรงพยาบาลพหลพลพยุหเสนา บางครั้งเรียกย่อ ๆ ว่า โรงพยาบาลพหลโยธิน เป็นโรงพยาบาลที่ตั้งอยู่ในอำเภอเมืองกาญจนบุรี จังหวัดกาญจนบุรี จัดอยู่ในประเภทโรงพยาบาลศูนย์ของของกระทรวงสาธารณสุข และเป็นโรงพยาบาลหลักของจังหวัดกาญจนบุรี และโรงพยาบาลยังเคยเป็นศูนย์แพทย์ศึกษาของคณะแพทยศาสตร์ศิริราชพยาบาล มหาวิทยาลัยมหิดล ปัจจุบันเป็นศูนย์แพทย์ศึกษาให้กับคณะแพทยศาสตร์ มหาวิทยาลัยเวสเทิร์น
ประวัติ.
กระทรวงมหาดไทยเริ่มดำเนินการก่อสร้างโรงพยาบาลพหลพลพยุหเสนา เมื่อวันที่ 23 มกราคม พ.ศ. 2493 โรงพยาบาลแห่งนี้สร้างขึ้นบนพื้นที่ที่เคยใช้เป็นค่ายทหารของกองทัพจักรวรรดิญี่ปุ่นในระหว่างการก่อสร้างทางรถไฟสายมรณะ พื้นที่ดังกล่าวได้รับการเคลียร์วัตถุระเบิดและมีอาคาร 5 หลังสร้างเสร็จและเปิดทำการในวันที่ 3 พฤษภาคม พ.ศ. 2496 โรงพยาบาลแห่งนี้ได้รับการตั้งชื่อเพื่อเป็นเกียรติแก่พระยาพหลพลพยุหเสนา (พจน์ พหลโยธิน) นายกรัฐมนตรีคนที่สองของประเทศไทย
เดวิด คูต

เดวิด แฮร์รี คูต  เป็นอดีตผู้ตัดสินฟุตบอลชาวอังกฤษ สังกัดสมาคมฟุตบอลอังกฤษประจำเทศมนฑลนอตทิงแฮมเชอร์และซีเล็กต์กรุ๊ปของกรรมการฟุตบอลอังกฤษ เขาทำหน้าที่ตัดสินในพรีเมียร์ลีกเป็นหลักก่อนถูกไล่ออกในเดือนธันวาคม ค.ศ. 2024
ชีวิตช่วงต้น.
เดวิด แฮร์รี คูต เกิดเมื่อวันที่ 11 กรกฎาคม พ.ศ. 2525 ที่นอตทิงแฮม
การทำงาน.
คูตเริ่มทำหน้าที่ตัดสินฟุตบอลตั้งแต่อายุ 16 ปี ตั้งแต่#เปลี่ยนทาง #เปลี่ยนทาง #เปลี่ยนทาง และคอนเฟอเรนซ์นอร์ท ตามลำดับ ก่อนที่จะเลื่อนขั้นสู่อิงกลิชฟุตบอลลีกในตำแหน่งผู้ช่วยกรรมการ โดยตัดสินนัดแรกในอีเอฟแอลลีกทูระหว่าง#เปลี่ยนทาง กับ#เปลี่ยนทาง แล้วเลื่อนขั้นเป็นกรรมการฟุตบอลลีกใน พ.ศ. 2553 ในเดือนพฤษภาคม พ.ศ. 2557 คูตเป็นกรรมการในรอบเพลย์ออฟระหว่างเลย์ตันโอเรียนท์กับรอเทอรัมยูไนเต็ดในอีเอฟแอลลีกวันฤดูกาล 2013 – 2014
คูตทำหน้าที่ตัดสินในพรีเมียร์ลีกครั้งแรกในวันที่ 28 เมษายน พ.ศ. 2561 ในการแข่งขันระหว่างนิวคาสเซิลยูไนเต็ดและเวสต์บรอมมิชอัลเบียน ซึ่งเวสต์บรอมชนะด้วยคะแนน 1 – 0 ต่อมาคูตได้รับการเลื่อนขั้นอยู่ในซีเล็กกรุ๊ป 1 ก่อนฤดูกาล 2018 – 2019
คูตเป็นกรรมการในอีเอฟแอลคัพ 2023 นัดชิงชนะเลิศระหว่างแมนเชสเตอร์ยูไนเต็ดกับนิวคาสเซิลยูไนเต็ดที่แข่งขันเมื่อวันที่ 14 กุมภาพันธ์ พ.ศ. 2566 ซึ่งแมนเชสเตอร์ยูไนเต็ดชนะด้วยคะแนน 2 – 0
ข้อครหา.
เมื่อวันที่ 11 พฤศจิกายน พ.ศ. 2567 คูตถูก#เปลี่ยนทาง สั่งระงับการปฏิบัติหน้าที่หลังจากการเผยแพร่วิดีโอที่เขาดูหมิ่นสโมสรฟุตบอลลิเวอร์พูลและกล่าวถึงเยือร์เกิน คล็อพว่าเป็น "เจอร์แมนคันต์" (German cunt; #เปลี่ยนทาง) ที่หยิ่งผยอง โดย"เดอะการ์เดียน"ระบุว่าเป็นวิดีโอที่อัดไว้ในฤดูกาล 2020 – 2021 ในฤดูกาลนั้น คูตเป็นผู้ช่วยผู้ตัดสินใช้วีดิทัศน์ในเมอร์ซีย์ไซด์ดาร์บีระหว่างลิเวอร์พูลกับเอฟเวอร์ตันที่กูดิสันพาร์กเมื่อ 17 ตุลาคม พ.ศ. 2563 ที่จอร์แดน พิกฟอร์ด ผู้รักษาประตูของเอฟเวอร์ตันไม่ได้รับโทษใด ๆ จากการเข้าเสียบสกัดเฟอร์จิล ฟัน ไดก์ กองหลังลิเวอร์พูลซึ่ง#เปลี่ยนทาง กล่าวว่าเป็น "การเสียบสกัดอย่างน่าสะพรึง" ส่งผลให้เฟอร์จิลบาดเจ็บจนไม่สามารถเล่นฟุตบอลได้ตลอดทั้งฤดูกาล ภายหลังการเล่นภาพย้อนหลังของกรรมการ คูตไม่ได้สั่งให้พิกฟอร์ด แต่พุ่งเป้าไปที่การล้ำหน้าก่อนการปะทะ ในเบื้องต้น คูตกล่าวว่าวิดีโอนี้ไม่ใช่ของจริง แต่ออกมายอมรับว่าเป็นวิดีโอจริงในภายหลัง ต่อมา ในวันที่ 13 พฤศจิกายน มีวิดีโออีกชุดหนึ่งที่แสดงให้เห็นคูตกำลังสูดผงขาวในช่วงการแข่งขันฟุตบอลชิงแชมป์แห่งชาติยุโรป 2024 คูตถูกสหภาพสมาคมฟุตบอลยุโรปสั่งระงับการปฏิบัติหน้าที่
"เดอะซัน"รายงานว่าเมื่อวันที่ 27 พฤศจิกายน พ.ศ. 2567 สมาคมฟุตบอลอังกฤษยืนยันว่ากำลังสืบสวนคูตกรณี#เปลี่ยนทาง ที่คูตได้เตรียมให้ใบเหลืองในการแข่งขันแชมเปียนชิปนัดระหว่างลีดส์ ยูไนเต็ดกับเวสต์บรอมมิชอัลเบียนในเดือนตุลาคม พ.ศ. 2562 เพื่อให้เพื่อได้ประโยชน์จากการพนัน ซึ่งคูตปฏิเสธว่าตนมิได้ทำผิดประการใด สมาคมฟุตบอลและพีจีเอ็มโอแอลกล่าวว่าพวกเขาถือว่าข้อกล่าวหานี้เป็นเรื่องร้ายแรงอย่างมาก จากนั้นในวันที่ 9 ธันวาคม การสืบสวนสิ้นสุดลงและคูตถูกไล่ออกทันที
ชีวิตส่วนตัว.
คูตเป็นบุตรชายของเดวิด คูต นักกีฬาคริกเกตสังกัด#เปลี่ยนทาง
ออกซิแล็บส์

ออกซิแล็บส์  เป็นบริษัทที่เชี่ยวชาญด้านการรวบรวมข้อมูลเว็บไซต์ โดยนำเสนอการแก้ปัญหาด้วยพร็อกซีสำหรับลูกค้านำไปใช้ในกิจกรรมต่าง&hairsp;ๆ ที่เกี่ยวข้องกับการวิจัยตลาด
บริษัทก่อตั้งขึ้นในปี พ.ศ. 2558 และปัจจุบันดำเนินงานจากสำนักงานใหญ่ในประเทศลิทัวเนีย
ความร่วมมือ.
ในอดีตออกซิแล็บส์เป็นบริษัทรวบรวมข้อมูลที่ได้ร่วมมือกับนักวิจัยจากมหาวิทยาลัยต่าง&hairsp;ๆ ในหลายโครงการที่มุ่งเป้าไปที่การติดตามสถานการณ์โรคโควิด-19 พันธมิตรได้แก่ตัวแทนจากมหาวิทยาลัยสแตนฟอร์ด, มหาวิทยาลัยเวอร์จิเนีย, มหาวิทยาลัยเวอร์จิเนียเทค รวมถึงมหาวิทยาลัยลูกาโนในสวิตเซอร์แลนด์
เบงซุย

เบงซุย มีชื่อในภาษาจีนกลางว่า นิ่ง สุย  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" ("ซานกั๋วเหยี่ยนอี้") เป็นนายทหารของรัฐจ๊กก๊กในยุคสามก๊ก เป็นรองขุนพล (副將 "ฟู่เจี้ยง") ใต้บังคับบัญชาของเกียงอุยขุนพลของจ๊กก๊ก
เบงซุยเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
เบงซุยปรากฏเป็นตัวละครในนวนิยาย"สามก๊ก"ตอนที่ 116 ตามความในนวนิยาย"สามก๊ก" ในระหว่างการศึกที่วุยก๊กที่เป็นรัฐอริของจ๊กก๊กยกทัพบุกจ๊กก๊กในปี ค.ศ. 263 จูกัดสูขุนพลวุยก๊กตั้งกำลังทหารอยู่ที่หัวสะพานอิมเปงเกี๋ยว (陰平橋 "อินผิงเฉียว") เพื่อสกัดเส้นทางถอยของเกียงอุย เบงซุยจึงเสนอกับเกียงอุยให้ทำเป็นจะเคลื่อนพลเข้าโจมตีมณฑลยงจิ๋ว (雍州 "ยงโจว") ลวงจูกัดสูให้ยกพลกลับไปช่วยยงจิ๋ว จูกัดสูหลงกลกลัวจะเสียแนวหลังไป จึงรีบรื้อค่ายยกพลกลับไปช่วยยงจิ๋ว หลังจูกัดสูรู้เจตนาที่แท้จริงของเกียงอุย จึงรีบยกพลหันกลับจะสกัดเกียงอุยแต่ไม่ทันกาล จูกัดสูจึงนำกำลังทหารของตนไปที่เกียมโก๊ะ (劍閣 "เจี้ยนเก๋อ") เพื่อพบกับจงโฮย
เฉา ก้าน

เฉา ก้าน (ค.ศ. 214 – 14 กันยายน ค.ศ. 261) หรือ เฉา เหลียง  เป็นเจ้าชายของรัฐวุยก๊กในยุคสามก๊กของจีน
เฉา ก้านเป็นบุตรชายของโจโฉ ขุนศึกผู้มีชื่อเสียงในช่วงปลายราชวงศ์ฮั่นและเป็นผู้วางรากฐานให้กับรัฐวุยก๊ก มารดาผู้ให้กำเนิดเฉา ก้านคือเฉินเชี่ย (陳妾) อนุภรรยาของโจโฉ แต่เฉา ก้านได้รับการเลี้ยงดูโดยหวางฟูเหริน (王夫人) อนุภรรยาอีกคนของโจโฉ เพราะเฉินเชี่ยเสียชีวิตก่อนเวลาอันควร
พิพิธภัณฑ์แห่งชาติอะเลปโป

พิพิธภัณฑ์แห่งชาติอเเลปโป (National Museum of Aleppo) เป็รพิพิธภัณฑ์ในนครอะเลปโป ประเทศซีเรีย สถาปนาขึ้นในปี 1931 ถือเป็นพิพิธภัณฑ์ที่มีขนาดใหญ่ที่สุดในเมือง ตั้งอยู่ในใจกลางเมือง บนถนนบารอน ติดกับโรงแรมบารอน ใกล้กับจัตุรัสประตูฟารัจญ์ และ หอนาฬิกาประตูฟารัจญ์ นิทรรศการจัดแสดงส่วนใหญ่ของพิพิธภัณฑ์เกี่ยวกับโบราณคดีซีเรีย ส่วนใหญ่เป็นโบราณวัตถุที่ได้มาจากทางตอนเหนือของประเทศ
ประวัติศาสตร์.
ในปี ค.ศ. 1931 รัฐบาลซีเรียประกาศมห้พระราชวังสมัยออตโตมันขนาดเล็กแห่งหนึ่วเป็นที่ตั้งของพิพิธภัณฑ์แห่งชาติประจำนครอะเลปโป และเมื่อผ่านไปสามทศวรรษ พิพิธภัณฑ์เริ่มมีขนาดไม่เพียงพอเมื่อเทียบกับจำนวนของสะสมที่เพิ่มจำนวนขึ้น ในปี 1966 จึงตัดสินใจรื้อวังออตโตมันทิ้งและสร้างพิพิธภัณฑ์หลังใหม่ที่ทีขนาดใหญ่และทันสมัยกว่าขึ้นแทนที่ อาคารหลังใหม่นี้ก่อสร้างตามการออกแบบของสถาปนิกชาวยูโกสลาเวีย ซดรัฟกอ เบรกอวัซ (Zdravko Bregovac) และ วเยนเซสสลัฟ ริคเทอร์ (Vjenceslav Richter) ซึ่งชนะรางวัลที่หนึ่งในการประกวดออกแบบอาคารหลังใหม่
ในเดือนกรกฎาคม 2016 พิพิธภัณฑ์ถูกโจมตีด้วยระเบิดมิสไซล์จำนวนมากจากกองกำลังฝั่งกบฏ เป็นผลให้อาคารและโครงสร้างได้รับความเสียหาย ของสะสมส่วนใหญ่ ณ เวลานั้นได้รับการเคลื่อนย้ายไปเก็บรักษาที่อื่น แต่ยังมีบางส่วนที่ยังคงอยู่ในพิพิธภัณฑ์ซึ่งเป็นประเด็นที่มีผู้แสดงความกังวลถึง
โบราณวัตถุจำนวนหนึ่งเสียหายในเหตุแผ่นดินไหวปี 2023
ของสะสม.
โบราณวัตถุในพิพิธภัณฑ์มีที่มาจากทุกยุคสมัยทางประวัติศาสตร์ โดยของสะสมชุดใหญ่ที่สุดมีที่มาจากสมัยยุคโลหะและสมัยอิสลาม ทางเข้าหลักของพิพิธภัณฑ์ประดับด้วยซุ้มทางเข้าวิหารโบราณและสฟิงซ์จากสมัยยุคโลหะ (ศตวรรษที่ 9 ก่อนคริสต์กาล) ที่ได้มาจากแหล่งโบราณคดีฮิตไทต์ใหม่ที่เทลฮาลาฟ ภายในพิพิธภัณฑ์แบ่งออกเป็นสองชั้นซึ่งจัดแสดงวัตถุตามยุคสมัย
ลานกลางภายในของพิพิธภัณฑ์เป็นที่ตั้งของประติมากรรมหินบะซอลต์ขนาดมหึมาจากสมัยฮิตไทต์โบราณและโรมันโบราณ รวมถึงชิ้นงานโมเสคขนาดใหญ่จากสมัยศตวรรษที่ 3 ส่วนลานด้านหน้าพิพิธภัณฑ์มีประติมากรรมจากอารยธรรมอารามาอิก, บีแซนทีน และอาหรับ
ฟูจิดรีมแอร์ไลน์

<ns>0</ns>
 <revision>
 <parentid>11969369</parentid>
 <timestamp>2025-04-24T23:19:19Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12276060</origin>
 <model>wikitext</model>
 <format>text/x-wiki</format>
ความเป็นมา.
ก่อนการก่อตั้งสายการบิน บริษัท ซูซูโยะ แอนด์ โค จำกัด ได้ลงนามในข้อตกลงการซื้อเครื่องบินกับบริษัทเอ็มบราเออร์ เมื่อวันที่ 30 พฤศจิกายน พ.ศ. 2550 สำหรับเครื่องบิน Embraer E170 จำนวน 2 ลำ เพื่อใช้ในสายการบินที่กำลังจะเริ่มดำเนินการ พร้อมสิทธิ์ในการซื้อเครื่องบินเพิ่มเติมอีก 1 ลำ หากมีการใช้สิทธินี้ มูลค่าสัญญาจะอยู่ที่ประมาณ 87 ล้านดอลลาร์สหรัฐ ณ เวลานั้น 
ต่อมาซูซูโยะได้ก่อตั้งสายการบินในชื่อ ฟูจิ ดรีม แอร์ไลน์ เมื่อวันที่ 24 มิถุนายน พ.ศ. 2551 ด้วยทุนจดทะเบียนเริ่มต้นจำนวน 450 ล้านเยน โดยมีโยเฮ ซูซูกิ ดำรงตำแหน่งประธานและประธานเจ้าหน้าที่บริหาร (CEO) ของสายการบิน
เที่ยวบินแรกของสายการบินฟูจิดรีมแอร์ไลน์ เกิดขึ้นเมื่อวันที่ 23 กรกฎาคม พ.ศ. 2552 โดยเริ่มต้นด้วยการให้บริการวันละสองเที่ยวบินไปยังท่าอากาศยานโคมัตสึ และวันละหนึ่งเที่ยวบินไปยังท่าอากาศยานคาโงชิมะและท่าอากาศยานคูมาโมโตะ จากฐานปฏิบัติการหลักที่ท่าอากาศยานชิซูโอกะ
ต่อมาเมื่อวันที่ 1 เมษายน พ.ศ. 2553 สายการบินได้เริ่มให้บริการวันละสามเที่ยวบินระหว่างท่าอากาศยานมัตสึโมโตะและฟูกูโอกะ และวันละหนึ่งเที่ยวบินระหว่างท่าอากาศยานมัตสึโมโตะและท่าอากาศยานซัปโปโร ชิโตเสะ โดยเข้ามารับช่วงต่อเส้นทางดังกล่าวจากสายการบินเจแปนแอร์ไลน์ (JAL) ภายใต้ข้อตกลงการใช้รหัสเที่ยวบินร่วมกัน (codeshare agreement)
จุดหมาย.
ข้อมูลเมื่อ 2024[ [update]]
ฝูงบิน.
ข้อมูลเมื่อ 2024[ [update]]:
แหล่งข้อมูล.
 วิกิมีเดียคอมมอนส์มีสื่อเกี่ยวกับ
กะอับ อัลอะห์บาร

กะอับ อัลอะห์บาร  ชื่อเต็ม อะบู อิสฮาก กะอับ อิบน์ มาเนียะอ์ อัลฮิมยะรี  เป็นชาวเยเมนเชื้อสายยิวในคริสต์ศตวรรษที่ 7 จากเผ่าอาหรับ "ษีเราะอีน"  ที่เข้ารีตเป็นอิสลาม เขาถือเป็นผู้ที่บันทึกเรื่องอิสรออีลียาตและเรื่องราวอาระเบียใต้ช่วงแรกสุด ตามธรรมเนียมอิสลาม เขาร่วมเดินทางกับอุมัรจากมะดีนะฮ์ไปเยรูซาเลม และหลังจากนั้นจึงกลายเป็นผู้สนับสนุนอุษมาน เขาเสียชีวิตที่ฮิมส์ประมาณ ค.ศ. 652-6
ชื่อ.
อะห์บารเป็นรูปพหุพจน์ของ "หิบร์"/"หับร์" จากภาษาฮีบรู "ḥāver" เป็นตำแหน่งวิชาการที่ชาวยิวในบาบิโลนใช้เรียกตำแหน่งที่ต่ำกว่ารับบี
ชีวประวัติ.
ข้อมูลเกี่ยวกับกะอับมีน้อยมาก แต่ตามธรรมเนียมเขาเดินทางมายังมะดีนะฮ์ในรัชสมัยอุมัร จากนั้นเขาเดินทางไปเยรูซาเลมร่วมกับอุมัร โดยมีรายงานว่า เมื่ออุมัรเดินทัพเข้าเยรูซาเลม ท่านถามกะอับว่า: "เจ้าแนะนำให้ข้าสร้างสถานที่สักการะที่ไหน?" กะอับชี้ไปที่ศิลาพระวิหารที่ตอนนี้กลายเป็นกองซากปรักหักพังของวิหารจูปิเตอร์ขนาดมหึมา
ตามธรรมเนียมระบุว่า กะอับเชื่อว่า "เหตุการณ์ทั้งหมดที่เคยเกิดขึ้นหรือกำลังจะเกิดขึ้นบนพื้นโลก ได้รับการเขียนขึ้นในเตารอต (โทราห์) ที่พระเจ้าประทานให้กับนบีมูซา" กล่าวกันว่าเขาทำนายการสวรรคตขออุมัรด้วยการใช้โทราห์ ตามรายงานหนึ่งบันทึกว่า กะอับบอกอุมัรว่า "เจ้าควรเขียนพินัยกรรม เพราะเจ้าต้องตายในสามวัน" อุมัรตอบว่า "ข้าไม่รู้สึกเจ็บปวดหรือป่วยใด ๆ" สองวันต่อมา อะบูลุอ์ลุอ์ลอบสังหารอุมัร
หลังอุมัรเสียชีวิต กะอับสนับสนุนอุษมานอย่างเข้มแข็ง ทำให้มุอาวิยะฮ์ ผู้ว่าราชการ ขอให้กะอับมาเป็นที่ปรึกษาของเขาในดามัสกัส แต่เขากลับเลือกที่จะถอนตัวไปที่ฮิมส์ ซึ่งเป็นบริเวณที่เขาเสียชีวิตใน ค.ศ. 652-6 สายรายงานหลายแห่งระบุว่า ที่ฝังศพยังคงเป็นประเด็นพิพาท
ข้อมูลฝั่งชีอะฮ์รายงานว่ากะอับเป็นรับบีชาวยิวที่ย้ายจากเยเมนไปที่บิลาดุชชาม (ซีเรีย) เขามาจากตระกูลษูเราะอีนหรือ Dhu al-Kila กะอับเดินทางมามะดีนะฮ์ในสมัยอุมัรโดยเขาเข้ารับอิสลาม เขาอาศัยอยู่ที่นั่นจนถึงสมัยอุษมาน
มุมมองซุนนี.
การกล่าวถึงในฮะดีษ.
กะอับ อัลอะห์บารได้รับการกล่าวถึงในฮะดีษบางส่วน เช่น ในเศาะฮีฮมุสลิม และมุวัฏเฏาะอ์มาลิก ฯลฯ
รายชื่อกระทรวงป่าไม้

กระทรวงป่าไม้ (เรียกอีกอย่างว่า หน่วยป่าไม้ กรมป่าไม้ หรือสำนักงานป่าไม้) เป็นกระทรวงระดับสูงของรัฐบาลที่มีหน้าที่รับผิดชอบด้านป่าไม้ กระทรวงนี้มักมีรัฐมนตรีว่าการกระทรวงป่าไม้เป็นหัวหน้า หน้าที่เฉพาะอาจเกี่ยวข้องกับการอนุรักษ์ป่า การจัดการ การฟื้นฟูสภาพป่า การศึกษา การปกป้องป่า การจัดการไฟป่า และด้านที่เกี่ยวข้อง
ดูเพิ่ม.
<templatestyles src="Div col/styles.css"/>
สิบอันดับละครที่มีเรตติ้งสูงสุดในประวัติศาสตร์ของจีน

ต่อไปนี้คือตาราง สิบอันดับละครที่มีเรตติ้งสูงสุดในประวัติศาสตร์ของจีน โดยรวมทั้งละครของฮ่องกง, ไต้หวันและจีน
เกร็ดเล็กเกร็ดน้อย.
1.มังกรหยก ภาค 1/1983 (The Legend of conder heroes) ละครทางค่ายทีวีบี โดยอยู่อันดับ 5 ในตาราง กลายเป็นละครทางฝั่งฮ่องกงที่มีเรตติ้งสูงสุดในจีนตลอดกาล
2.เจ้าพ่อเซี่ยงไฮ้ (上海灘 1980) ละครทางค่ายทีวีบี โดยอยู่อันดับ 7 ในตาราง
3.นักชกผู้พิชิต (大俠霍元甲 1981) ละครทางค่ายเอทีวี หรือ อาร์ทีวี โดยอยู่อันดับ 8 ในตาราง
สำนักงานปลัดกระทรวงเกษตรและสหกรณ์

สำนักงานปลัดกระทรวงเกษตรและสหกรณ์  มีภารกิจเกี่ยวกับการพัฒนายุทธศาสตร์ แปลงนโยบายของกระทรวงเป็นแผนปฏิบัติ จัดสรรทรัพยากรและบริหารราชการทั่วไปของกระทรวงที่มิได้กำหนดให้เป็นหน้าที่ของส่วนราชการใดในสังกัดกระทรวงโดยเฉพาะ รวมทั้ง กำกับและเร่งรัด ตรวจสอบ และติดตาม การปฏิบัติราชการของส่วนราชการในสังกัดกระทรวงให้บรรลุเป้าหมาย และเกิดผลสัมฤทธิ์ตามภารกิจของกระทรวง
ประวัติ.
สำนักงานปลัดกระทรวงเกษตรและสหกรณ์ เริ่มมีการก่อตั้งขึ้นพร้อมกันกับการก่อตั้งกระทรวง เมื่อวันที่ 1 เมษายน พ.ศ. 2435 ในชื่อ สำนักงานปลัดกระทรวงเกษตรพานิชการ
ใน พ.ศ. 2439 ให้ยุบสำนักงานปลัดกระทรวงเพื่อลดฐานะกระทรวงเป็น "กรมเกษตรากร" ก่อนจัดตั้งสำนักงานปลัดในสังกัดกระทรวงเกษตราธิการ ใน พ.ศ. 2444
ใน พ.ศ. 2475 ให้ยุบสำนักงานปลัดกระทรวงเข้ากับสำนักงานปลัดกระทรวงพาณิชย์และคมนาคม ภายใต้ชื่อ สำนักงานปลัดกระทรวงเกษตรพาณิชยการ เปลียนชื่อเป็น สำนักงานปลัดกระทรวงเศรษฐการ ในปีต่อมา ภายหลังใน พ.ศ. 2478 จัดตั้งสำนักงานปลัดกระทรวงเกษตราธิการ ขึ้นใหม่
ใน พ.ศ. 2495 มีการออกพระราชบัญญัติปรับปรุงกระทรวง ทบวง กรม ทำให้เปลียนชื่อเป็น สำนักงานปลัดกระทรวงเกษตร และจัดตั้ง สำนักงานปลัดกระทรวงการสหกรณ์ ใน 2 ปีต่อมาเปลียนชื่อเป็น สำนักงานปลัดกระทรวงสหกรณ์ หลังจากนั้นใน พ.ศ. 2506 ได้ยุบสำนักงานปลัดกระทรวงสหกรณ์ เพื่อจัดตั้งกระทรวงพัฒนาการแห่งชาติ
ในวันที่ 1 ตุลาคม พ.ศ. 2515 มีประกาศของคณะปฏิวัติ ที่ 216 จึงมีการเปลื่ยนชื่อสำนักงานปลัดกระทรวงเป็นชื่อปัจจุบัน
หน่วยงานภายใน.
ราชการส่วนภูมิภาค.
สำนักงานเกษตรและสหกรณ์จังหวัด เป็นส่วนราชการบริหารราชการส่วนภูมิภาค ตั้งอยู่ในทุกจังหวัดทั่วประเทศ มีหัวหน้าส่วนราชการเป็นข้าราชการพลเรือนสามัญ ประเภทอำนวยการ ระดับสูง ตำแหน่ง "เกษตรและสหกรณ์จังหวัด" แบ่งส่วนภายในสำนักงาน ดังนี้
อาเซียนวิเมนส์ฟุตซอลแชมเปียนชิพ 2024

การแข่งขันอาเซียนวิเมนส์ฟุตซอลแชมเปียนชิพ 2024 ทัวร์นาเมนต์นี้จัดขึ้นที่ปาซิก มะนิลา ประเทศฟิลิปปินส์ ตั้งแต่วันที่ 16 ถึง 21 พฤศจิกายน พ.ศ. 2567
สนามแข่งขัน.
แมตช์ทั้งหมดจัดขึ้นที่ ฟิลสปอร์ตส์ อารีนา, ปาซิก
รอบแบ่งกลุ่ม.
เวลาทั้งหมดคือเวลาฟิลิปปินส์: .
โมอาน่า (แฟรนไชส์)

โมอาน่า  (เรียกอีกอย่างว่า ไวอาน่า หรือ โอเชียเนีย ในบางตลาด) เป็นสื่อแฟรนไชส์ของดิสนีย์ที่เริ่มต้นในปี 2016 ด้วยการเปิดตัวภาพยนตร์แอนิเมชันของอเมริกาเรื่อง "ผจญภัยตำนานหมู่เกาะทะเลใต้" ผลิตโดยวอลต์ดิสนีย์แอนิเมชันสตูดิโอส์ และออกฉายโดยวอลต์ดิสนีย์พิกเชอส์
แฟรนไชส์นี้ประกอบด้วยภาพยนตร์แอนิเมชันสองเรื่องคือ "ผจญภัยตำนานหมู่เกาะทะเลใต้" (2016) และภาคต่อที่จะออกฉายในวันที่ 27 พฤศจิกายน ค.ศ. 2024 นอกจากนี้ยังมีภาพยนตร์ฉบับคนแสดง ดัดแปลงจากภาพยนตร์ปี 2016 ซึ่งมีกำหนดออกฉายในวันที่ 10 กรกฎาคม ค.ศ. 2026 อีกด้วย
นักแสดงและตัวละคร.
รายการตัวบ่งชี้
ส่วนนี้แสดงถึงตัวละครที่จะปรากฏตัวหรือปรากฏตัวแล้วในแฟรนไชส์* ส่วนที่ว่างเป็นสีเทาเข้ม หมายถึง ตัวละครไม่ได้อยู่ในภาพยนตร์หรือการปรากฏของตัวละครไม่ได้รับการยืนยันอย่างเป็นทางการ*  A หมายถึง ปรากฏตัวในผ่านภาพที่ได้ถ่ายทำเอาไว้ก่อนแล้ว*  Y หมายถึง วัยเด็กของตัวละคร
อื่น ๆ.
ตัวละครเอกที่เป็นชื่อเรื่องของแฟรนไชส์คือ โมอาน่า เป็นส่วนหนึ่งของตัวละครในแฟรนไชส์เจ้าหญิงดิสนีย์ ตัวร้ายจากภาพยนตร์เรื่อง ทามาโทอาและคาคาโมรา ในปี 2016 ได้รับการรวมไว้เป็นส่วนหนึ่งของแฟรนไชส์เหล่าวายร้ายดิสนีย์